“અભ્યાસની શરૂઆતથી લઈને ગ્રેજ્યુએશન સુધી ક્યારેય નિષ્ફળતા કોને કહેવાય તે ખબર ન હતી એટલે કે હું નાપાસ થયો ન હતો. સતત સફળતાથી જ આગળ વધતો રહ્યો. બાદમાં યુપીએસસીની એક્ઝામ. ત્યારે દર વખતની જેમ આરામથી પાસ થઈ જવાની આશા હતી, પરંતુ તેમાં મને પ્રથમ પ્રયત્નમાં જ નિષ્ફળતા સાંપડી એટલે સ્વાભાવિક રીતે જ હું દુઃખી થયો હતો. મારું ધ્યેય આઇપીએસ ઓફિસર બનવાનું હતું જેથી હું ફરીથી યુપીએસસીની પરીક્ષા પાસ કરવાની તૈયારીઓમાં લાગી ગયો.